การปฏิวัติโรมาเนีย

การปฏิวัติโรมาเนีย () เป็นเหตุการณ์การก่อจลาจลและการประท้วงในโรมาเนีย เดือนธันวาคม ค.ศ. 1989 นี่เป็นเหตุการณ์หนึ่งในการปฏิวัติ ค.ศ. 1989 ที่เกิดขึ้นในประเทศต่าง ๆ ของสนธิสัญญาวอร์ซอ การปฏิวัติโรมาเนียเริ่มต้นที่เมืองตีมีชออาราและหลังจากนั้นได้ขยายวงกว้างไปทั่วประเทศ ในท้ายที่สุดได้ส่งผลให้เกิดการโค่นล้มอำนาจที่รุนแรงและการประหารชีวิตประธานาธิบดีโรมาเนีย นีกอลาเอ ชาวูเชสกู ที่ดำรงตำแหน่งมาเป็นระยะเวลานาน และนำไปสู่จุดสิ้นสุดของสาธารณรัฐสังคมนิยมโรมาเนีย เป็นการขับไล่ระบอบคอมมิวนิสต์ครั้งสุดท้ายในกลุ่มประเทศสนธิสัญญาวอร์ซอในระหว่างเหตุการณ์ปี ค.ศ. 1989 และเป็นที่เดียวที่ทำการล้มล้างรัฐบาลของประเทศและส่งผลให้เกิดการสูญเสียชีวิตทั้งผู้นำและผู้ชุมนุมประท้วงจำนวนมาก

การจลาจลและการก่อความรุนแรงตามท้องถนนและการฆาตกรรมในหลายเมืองของโรมาเนียเป็นช่วงเวลาประมาณหนึ่งสัปดาห์ ได้ทำให้ผู้นำเผด็จการคอมมิวนิสต์โรมาเนียละทิ้งอำนาจและหลบหนีออกจากกรุงบูคาเรสต์พร้อมภริยาของเขา รองประธานาธิบดี เอเลนา ชาวูเชสกู แต่ได้ถูกจับกุมที่เมืองตือร์กอวิชเต ทั้งสองพยายามที่จะต่อสู้คดีในการพิจารณาคดีที่นำโดยศาลทหารในข้อหาการฆ่าล้างเผ่าพันธุ์, การทำลายเศรษฐกิจของชาติและการใช้อำนาจทางการทหารต่อชาวโรมาเนียโดยมิชอบ ทั้งสองได้ถูกตัดสินว่ามีความผิดจริงในทุกข้อกล่าวหา และถูกตัดสินประหารชีวิตในทันทีในวันคริสต์มาส ค.ศ. 1989 ทำให้ทั้งสองกลายเป็นบุคคลสุดท้ายที่ถูกตัดสินประหารชีวิตในโรมาเนีย

ในการปฏิวัติ ประชาชน 1,104  คน เสียชีวิต โดยประกอบด้วย 162 คน ที่ออกมาประท้วงในช่วงวันที่ 16 ถึง 22 ธันวาคม และนำไปสู่การสิ้นสุดของระบอบชาวูเชสกู และอีก 942 คน เสียชีวิตในการจลาจลก่อนที่จะเกิดการยึดอำนาจโดยกลุ่มโครงสร้างทางการเมืองใหม่ คือ แนวร่วมไถ่ชาติ (National Salvation Front) การเสียชีวิตส่วนมากมักเกิดขึ้นที่ตีมีชออารา, บูคาเรสต์, ซีบิว และอารัด จำนวนผู้บาดเจ็บมีถึง 3,352 คน โดย 1,107 คน เกิดขึ้นในช่วงที่ชาวูเชสกูยังคงอยู่ในอำนาจ และอีก 2,245 คน เกิดขึ้นหลังจากกลุ่มแนวปลดเปลื้องแห่งชาติเข้ายึดอำนาจแล้ว

อ้างอิง

อ่านเพิ่ม


  Gives a detailed account of the events in December 1989 in Timișoara.




แหล่งข้อมูลอื่น

Article on justice failing for 942 killed in Revolution on eve of 20th anniversary
Video of Nicolae Ceaușescu's final speech in Republican Square
Anonymous Photo Essay about the Romanian Revolution of 1989
TV broadcasts from 22 and 23 December 1989
Live TV Broadcast from 22 December 1989 on Hungarian TV (with English subtitles)
The Romanian Revolution of December 1989
Academic Article on Feature Films about 1989
Academic Article on Documentaries about 1989

หมวดหมู่:ประเทศโรมาเนีย
หมวดหมู่:ประวัติศาสตร์โรมาเนีย
หมวดหมู่:การลอบสังหาร
หมวดหมู่:การลอบสังหารในประเทศโรมาเนีย
หมวดหมู่:การปฏิวัติ
หมวดหมู่:การปฏิวัติแบ่งตามประเทศ
หมวดหมู่:การเมืองในปี พ.ศ. 2532